Source: http://www.rugbybaiamare.ro/aaaaa/
Timestamp: 2019-04-23 05:57:32+00:00

Document:
Debut perfect in SuperLiga, 49-3 cu Dinamo Bucuresti | Rugby Baia Mare
CSM Stiinta Baia Mare a inceput cum nu se poate mai bine campionatul si s-a impus clar astazi, 29 martie, pe teren propriu, in fata echipei Dinamo Bucuresti, scor 49-3 (21-0). Baimarenii au dominat jocul disputat in fata unei formatii care nu a reusit mare lucru pe durata celor 80 de minute ale confruntarii.
Gratie unui joc bun si rapid pe treisferturi, „zimbrii” au reusit sapte eseuri, obtinand astfel si punctul bonus ofensiv.
Lovitura de incepere in partida de astazi a fost data de Cristian Balan, cel care a decis sa se retraga din activitatea competitionala. Dupa 15 ani in care a evoluat pentru gruparea din Baia Mare el a renuntat la cariera de jucator din cauza unor probleme de sanatate. Cristian Balan va ramane insa alaturi de CSM Stiinta Baia Mare, fiind, alaturi de Adrian Manolache, antrenor al echipelor de juniori.
Cu pofta de joc si dornici de victorie, baimarenii au avut nevoie de doar sase minute pentru a marca prima incercare a meciului. Sean Morell este cel care culca balonul in terenul de tinta advers, Luke Samoa transforma, iar CSM Stiinta conducea cu 7-0. In minutul 11, Sione Faka’osilea reuseste al doilea eseu pentru echipa din Baia Mare. Acelasi Luke Samoa transforma cu siguranta, 14-0. Replica bucurestenilor este una palida, iar in minutul 27 „zimbrii” puncteaza din nou. Dupa un mol de margine Stefan Ciuntu se desprinde si culca balonul aproape de coltul terenului. Luke Samoa reuseste transformarea dintr-o pozitie dificila, iar tabela indica 21-0. Singura faza periculoasa a dinamovistilor din prima parte a meciului vine in ultimul minut de joc, atunci cand un jucator bucurestean a trimis balonul in but, in momentul in care a incercat sa inscrie dintr-un dropgol. Asadar, fluierul care anunta finalul primelor 40 de minute a gasit CSM Stiinta Baia Mare in avantaj clar, 21-0.
Repriza secunda incepe in aceeasi nota de dominare a baimarenilor, iar dupa numai cateva minute de la reluare Shane Spring reuseste un eseu care insemna obtinerea punctului bonus. Luke Samoa nu rateaza nici de aceasta data, 28-0. Wiringi reuseste in minutul 45 o noua incercare pentru CSM Stiinta. In urma unei gramezi la circa 7 metri de terenul de tinta advers balonul e scos rapid, ajunge la Mike Wiringi care nu poate fi oprit. Luke Samoa este la fel de precis si transforma din nou, 35-0. “Zimbrii” nu se opresc, iar in minutul 54 acelasi Wiringi reuseste un nou eseu. Totul a pornit de la o indecizie a fundasului dinamovist la receptia unei mingi, a fost placat si nu a eliberat balonul la timp. Jocul a fost reluat rapid, iar Wiringi se opreste doar in terenul de tinta al lui Dinamo. Samoa indeplineste o formalitate, iar scorul lua proportii, 42-0.
Cinci minute mai tarziu baimarenii profita de o noua gafa a dinamovistilor. Oancea reuseste sa fure un balon in 22-ul advers si reuseste si el o incercare. Samoa isi continua seria buna si transforma, 49-0. Replica dinamovistilor vine doar in minutul 64, cand reusesc sa puncteze dintr-o lovitura de pedeapsa, 49-3. Rezultatul confortabil le permite antrenorilor baimareni sa ruleze toti jucatorii, iar meciul se termina cu scorul de 49-3.
In cealalta partida disputata astazi, Farul Constanta a trecut greu pe teren propriu de CSM Bucuresti cu scorul de 29-22. In ultima partida din prima etapa a SuperLigii de rugby, Steaua Bucuresti va intalni maine, 30 martie, U Cluj.
Etapa viitoare, CSM Stiinta Baia Mare joaca sambata, 5 aprilie, in deplasare cu RCM Timisoara, echipa care nu a evoluat in prima etapa.
foto: rugbybaiamare.ro

References: CSM 
 CSM 
 CSM 
 CSM 
 CSM 
 CSM 
 CSM